cyanic-selkie/wikianc huggingface dataset:
ইউতো নাগাতোমো
আন্তর্জাতিক ফুটবল
নাগাতোমো দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য তাকেশি ওকাদার অধীনে ঘোষিত জাপান দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৪ই জুন তারিখে, তিনি ক্যামেরুনের বিরুদ্ধে গ্রুপ পর্বে নিজেদের ১ম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।    উক্ত আসরে জাপান ১৬ দলের পর্বে প্যারাগুয়ের কাছে পেনাল্টি শুট-আউটে ৫–৩ গোলের ব্যবধানে পরাজিত হয়ে আসর হতে বিদায় নিয়েছিল,   যেখানে তিনি ৪ ম্যাচে অংশগ্রহণ করেছেন। অতঃপর ২০১৪ ফিফা বিশ্বকাপের জন্য প্রকাশিত জাপানের ২৩ সদস্যের চূড়ান্ত দলে নাগাতোমো অন্তর্ভুক্ত হয়েছিলেন;  উক্ত আসরে তিনি ৩ ম্যাচে অংশগ্রহণ করেছেন। পরবর্তীকালে, তিনি আকিরা নিশিনোর অধীনে ২০১৮ ফিফা বিশ্বকাপে জাপানের চূড়ান্ত দলে স্থান পেয়েছিলেন;  ফিফা বিশ্বকাপের এই আসরে ৪ ম্যাচে অংশগ্রহণ করেছেন। নাগাতোমো তার খেলোয়াড়ি জীবনে এপর্যন্ত ৩টি বিশ্বকাপে অংশগ্রহণ করেছেন, যার মধ্যে তিনি ১১টি ম্যাচে অংশগ্রহণ করেছেন।
২০১২ সালের ১৫ই আগস্ট তারিখে জাপানের হোক্কাইদোর সাপ্পোরো ডোমে অনুষ্ঠিত ভেনেজুয়েলার বিরুদ্ধে ম্যাচে অংশগ্রহণ করার মাধ্যমে তিনি জাপানের জার্সি গায়ে তার ৫০তম ম্যাচ খেলেছেন, ম্যাচটি জাপান ১–১ গোলে ড্র করেছিল, যেখানে তিনি ৯০ মিনিট খেলেছেন; অন্যদিকে, ২০১৭ সালের ১০ই নভেম্বর তারিখে নাগাতোমো তার খেলোয়াড়ি জীবনে ১০০তম ম্যাচে অংশগ্রহণ করেছেন,   ব্রাজিলের বিরুদ্ধে ফ্রান্সের ভিলনোভ'দাস্কে অনুষ্ঠিত উক্ত ম্যাচটি ব্রাজিল ৩–১ গোলের ব্যবধানে জয়লাভ করেছিল।
ব্যক্তিগত জীবন
২০১৭ সালের জানুয়ারি মাসে, নাগাতোমো জাপানি অভিনেত্রী আইরি তাইরার সাথে বিবাহ বন্ধনে আবদ্ধ হয়েছেন।
আন্তর্জাতিক
250px|থাম্ব|ডান|[[২০১৯ এএফসি এশিয়ান কাপ|২০১৯ এএফসি এশিয়ান কাপে জাপানের হয়ে খেলছেন নাগাতোমো]]
মণিকুন্তলা সেন
মণিকুন্তলা সেন (১১ ডিসেম্বর ১৯১০ - ১১ সেপ্টেম্বর ১৯৮৭) ছিলেন ভারতের কমিউনিস্ট পার্টির প্রথম কয়েকজন সক্রিয় মহিলা সদস্যাদের মধ্যে অন্যতম। অবিভক্ত বাংলার প্রথম সারির মহিলা নেত্রী ও বঙ্গীয় প্রাদেশিক মহিলা আত্মরক্ষার সমিতির অন্যতম প্রতিষ্ঠাত্রী। উনি ওনার স্মৃতিকথা 'সেদিনের কথা' (ইংরেজিতে 'ইন সার্চ অফ ফ্রিডম: অ্যান আনফিনিশড জার্নি') - এর জন্য বিখ্যাত।
জন্ম ও প্রারম্ভিক জীবন
মণিকুন্তলা সেনের জন্ম ১৯১০ খ্রিস্টাব্দের ১১ ডিসেম্বর অধুনা বাংলাদেশের বরিশালে। পিতা বিলাশচন্দ্র সেন ছিলেন বরিশাল জেলার স্থানীয় জমিদারের কমন ম্যানেজার। উনি বিখ্যাত জাতীয়তাবাদী নেতা ও শিক্ষাবিদ অশ্বিনী কুমার দত্ত, যিনি ওনার পরিবারের পরিচিত ছিলেন, দ্বারা প্রভাবিত হন। এছারাও ছিলেন উনি যেখান থেকে স্নাতক হন, সেই ব্রজমোহন কলেজের অধ্যক্ষ জগদীশ চন্দ্র মুখোপাধ্যায়। ১৯২৩ সালে মহাত্মা গান্ধী যখন বরিশালে যান তখন ওনারে সাথে মণিকুন্তলা সেনের দেখা হয়।
মফিজ উদ্দিন তালুকদার
মফিজ উদ্দিন তালুকদার বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৫ আসনের সাবেক সংসদ সদস্য।
প্রাথমিক জীবন
মফিজ উদ্দিন তালুকদার সিরাজগঞ্জ জেলার কামারখন্দ উপজেলায় জন্মগ্রহণ করেন।
রাজনৈতিক জীবন
তালুকদার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে তিনি একই আসন থেকে পরাজিত হয়েছিলেন।
খাওয়ারেজম
right|thumb|300px|খারেজমীয় সাম্রাজ্য (১১৯০ - ১২২০) খাওয়ারেজম বা খারেজম আমু দরিয়া নদীর তীরবর্তী অনেকগুলো রাজ্যের সমন্বয়ে গঠিত একটি প্রাচীন সম্রাজ্য। এটি বর্তমান উজবেকিস্তানের অন্তর্ভুক্ত ছিল। ধারণা করা হয় এটি উস্ট-উর্ট প্লেট থেকে কাস্পিয়ান সাগরের উত্তরাংশের পূর্ব উপকূল পর্যন্ত বিস্তৃত ছিল। এর দক্ষিণে রয়েছে বৃহত্তর খোরাসান, উত্তরে আলান্‌স সাম্রাজ্য এবং উত্তর পূর্বাংশে Transiaxartesia-এর অন্তর্গত হান্‌স। এর রাজধানী ছিল পুরাতন উরগেঞ্চ (পারসী ভাষায়: কুহ্‌না গুরগঞ্জ)। তবে সপ্তদশ শতাব্দী থেকে এর রাজধানী পরিবর্তীতে হয়ে খিভা হয়। এই সময় খোয়ারিজম খানাত অফ খিভা নামে পরিচিত ছিল।
জ্যোতির্বৈজ্ঞানিক বস্তু
জ্যোতির্বিজ্ঞানের আলোচ্য মহাবিশ্বজুড়ে নির্দিষ্ট পথে ঘূর্ণায়মান বা চলমান সব ধরনের বস্তুকে জ্যোতির্বৈজ্ঞানিক বস্তু (Astronomical Objects) বা খ-বস্তু (Celestial Objects) বলে। পৃথিবীসহ পৃথিবীর বাইরে মহাশূন্যে অবস্থিত সব বস্তুই এর অন্তর্ভুক্ত। খ-বস্তুগুলির সাথে ঘনিষ্ঠ আরেকটি ধারণা হল জ্যোতিষ্ক, তবে দুইটি একই বস্তু নির্দেশ করে না; পৃথিবী ব্যতীত অন্যান্য সব খ-বস্তুকে জ্যোতিষ্ক (Celestial Bodies) বলা হয়।
ছায়াপথ বা তার চেয়ে বড় মাপের জ্যোতির্বৈজ্ঞানিক বস্তু
মহাবিশ্বকে একটি উচ্চ-থেকে-নিম্ন মাপের ক্রমে বিন্যাসযোগ্য কতগুলি উপাদানের একটি সমবায় হিসেবে দেখা যায়। সবচেয়ে বড় মাপনীতে এই সমবায়ের মৌলিক উপাদান হল ছায়াপথ। ছায়াপথগুলিকে দল ও স্তবকে সংগঠিত করা যায়, যেগুলি আবার প্রায়শই কোনও অতিস্তবকের ভেতরে অবস্থান করে। অতিস্তবকগুলি আবার বিশাল বিশাল সব সূত্রের মধ্যে অবস্থিত, যেগুলি মহাবিশ্বের প্রায় ফাঁকা শূন্যস্থানগুলিকে সীমায়িত করেছে এবং সমগ্র পর্যবেক্ষণযোগ্য মহাবিশ্বব্যাপী একটি জালিকা তৈরি করেছে।
ছায়াপথগুলি বিচিত্র রূপের হয়ে থাকে। গঠন ও বিবর্তনের ইতিহাসের উপর ভিত্তি করে এগুলি অনিয়মিত ছায়াপথ, উপবৃত্তাকার ছায়াপথ, চাকতি ছায়াপথ, ইত্যাদি বিভিন্ন আকৃতি ধারণ করতে পারে এবং অন্যান্য ছায়াপথের সাথে আন্তঃক্রিয়ার ফলে ছায়াপথের একীভবন ঘটতে পারে। চাকতি ছায়াপথগুলিকে আবার মসূরাকার ছায়াপথ (দ্বি-উত্তল ছায়াপথ) এবং কুণ্ডলাকার ছায়াপথ এই দুই প্রকারের ছায়াপথে ভাগ করা যায়। কুণ্ডলাকার ছায়াপথগুলির বিশেষ বৈশিষ্ট্য, যেমন কুণ্ডলাকার বাহু এবং আভা থাকতে পারে। বেশিরভাগ ছায়াপথের কেন্দ্রে একটি অত্যুচ্চ ভরবিশিষ্ট কৃষ্ণগহ্বর থাকে, যা একটি সক্রিয় ছায়াপথ কেন্দ্রের জন্ম দিতে পারে। ছায়াপথগুলির পরিসীমায় বামন ছায়াপথ ও বর্তুলাকার স্তবক থাকতে পারে।
একটি ছায়াপথের অভ্যন্তভাগ
<!-- The constituents of a galaxy are formed out of gaseous matter that assembles through gravitational self-attraction in a hierarchical manner. At this level, the resulting fundamental components are the stars, which are typically assembled in clusters from the various condensing nebulae. The great variety of stellar forms are determined almost entirely by the mass, composition and evolutionary state of these stars. Stars may be found in multi-star systems that orbit about each other in a hierarchical organization. A planetary system and various minor objects such as asteroids, comets and debris, can form in a hierarchical process of accretion from the protoplanetary disks that surround newly formed stars.
The various distinctive types of stars are shown by the Hertzsprung–Russell diagram (H–R diagram)—a plot of absolute stellar luminosity versus surface temperature. Each star follows an evolutionary track across this diagram. If this track takes the star through a region containing an intrinsic variable type, then its physical properties can cause it to become a variable star. An example of this is the instability strip, a region of the H-R diagram that includes Delta Scuti, RR Lyrae and Cepheid variables. The evolving star may eject some portion of its atmosphere to form a nebula, either steadily to form a planetary nebula or in a supernova explosion that leaves a remnant. Depending on the initial mass of the star and the presence or absence of a companion, a star may spend the last part of its life as a compact object; either a white dwarf, neutron star, or black hole. -->
তামিল মালয়েশীয়
তামিল মালয়েশীয়, মালয়েশীয় তামিলার নামেও পরিচিত, হল পূর্ণ বা আংশিক তামিল বংশোদ্ভূত জাতি যারা তামিলনাড়ু, ভারত ও উত্তর-পূর্ব শ্রীলঙ্কার তামিল অঞ্চল থেকে মালয়েশিয়ায় জন্মগ্রহণ করেছে বা অভিবাসী হয়েছিল। মালয়েশিয়ায় মালয়েশীয় ভারতীয় জনসংখ্যার ১.৮-২ মিলিয়ন ব্যক্তির অধিকাংশই, প্রায় ৮০% তামিলনাড়ু ও শ্রীলঙ্কা থেকে আসা ভারতীয় তামিল জাতিগোষ্ঠীর ছিল। অধিকাংশ তামিল মালয়েশীয়দের অভিবাসন ব্রিটিশ রাজের সময় শুরু হয়েছিল, যখন ব্রিটেন ভারতীয় শ্রমিকদের বাগানে কাজ করার জন্য অভিবাসনের সুবিধা দিয়েছিল। তবে ব্রিটিশ ঔপনিবেশিকতার আগে থেকেও কিছু প্রতিষ্ঠিত তামিল সম্প্রদায় রয়েছে।
প্রাক-ঔপনিবেশিক সময়কাল
তামিলদের সাথে বর্তমান মালয়েশিয়ার সম্পর্ক ২০০০ বছরেরও বেশি সময় ধরে বিদ্যমান। প্রাচীন তামিল কাব্যগ্রন্থ পাসিয়াপ্পালাই আধুনিক মালয়েশিয়ার অঞ্চলকে কালাগাম (তামিল: காழகம்) হিসাবে উল্লেখ করে।
একাদশ শতকে মালয় উপদ্বীপে একটি শক্তিশালী তামিল সংস্কৃতি ছিল এবং বিভিন্ন স্থানে তামিল বণিক সমবায় সঙ্ঘ প্রতিষ্ঠিত হয়েছিল। সেই সময়ে তামিলরা সামুদ্রিক এশিয়ার গুরুত্বপূর্ণ ব্যবসায়ীদের মধ্যে ছিল। যদিও দক্ষিণ-পূর্ব এশিয়ায় এই অভিবাসীদের বেশিরভাগই সংখ্যাগরিষ্ঠ মালয় জাতিগোষ্ঠীর সাথে একীভূত হয়েছিল, কিছু সম্প্রদায় যেমন মালাক্কা চিটিস এই পূর্ববর্তী তামিল অভিবাসীদের অবশিষ্টাংশ।
২০১৯ যুক্তরাষ্ট্র ত্রি-দেশীয় সিরিজ
২০১৯ যুক্তরাষ্ট্র ত্রি-দেশীয় সিরিজ হচ্ছে একটি ক্রিকেট প্রতিযোগিতা যা ১৩-২০ সেপ্টেম্বর ২০১৯ এ মার্কিন যুক্তরাষ্ট্রে অনুষ্ঠিত হবে। এটি হবে নামিবিয়া, পাপুয়া নিউ গিনি এবং যুক্তরাষ্ট্রের মধ্যকার অনুষ্ঠিত একটি ত্রি-দেশীয় ক্রিকেট সিরিজ এবং এর খেলাগুলো অনুষ্ঠিত হবে একদিনের আন্তর্জাতিক সূচী অনুযায়ী। সিরিজের সবগুলো খেলাই হবে ২০১৯-২২ আইসিসি ক্রিকেট বিশ্বকাপ লীগ ২ প্রতিযোগিতার অংশ, যা হচ্ছে ২০২৩ ক্রিকেট বিশ্বকাপ প্রতিযোগিতার জন্য বাছাইপ্রতিযোগিতায় খেলার যোগ্যতা অর্জনের একটি ধাপ। এটাই ছিল মার্কিন যুক্তরাষ্ট্র অনুষ্ঠিত প্রথম কোন ওডিআই সিরিজ। খেলার পরবর্তী শেষ পর্যায়ে মার্কিন যুক্তরাষ্ট্র ও নামিবিয়া পয়েন্টের হিসাবে সম অবস্থানে থাকলেও নেট রান রেট এর হিসাবে মার্কিন যুক্তরাষ্ট্রকে পেছনে ফেলে সিরিজ জিতে নেয় নামিবিয়া।
মূলত আইসিসি কর্তৃক মরিসভিলেতে অবস্থিত চার্চ স্ট্রীট পার্ক ক্রিকেট গ্রাউন্ডকে উক্ত প্রতিযোগিতার ভেন্যু হিসাবে ঘোষণা করেছিল। ২০১৯ এর জুলাই এ ঘোষণা করা হয় যে, লস অ্যাঞ্জেলেস এর উডলী পার্কের হয় মর্গান হিল, ক্যালিফোর্নিয়া অথবা লিও মাগনাস ক্রিকেট কমপ্লেক্স - এ প্রতিযোগিতার খেলাগুলো অনুষ্ঠিত হতে পারে। যদিও পরে, লাউডারহিল, ফ্লোরিডায় অবস্থিত সেন্ট্রাল ব্রোওয়ার্ড আঞ্চলিক পার্ককে উক্ত প্রতিযোগিতার ভেন্যু হিসাবে বাছাইকরা হয়।
সিরিজের খেলার সূচীর প্রথম পর্যায়ে দেখা যায় বৃষ্টি বিঘ্নিত খেলায় মার্কিন যুক্তরাষ্ট্র ডাকওয়ার্থ-লুইস পদ্ধতিতে পাপুয়া নিউ গিনিকে ৫ রানে পরাজিত করে। যা ছিল মার্কিন যুক্তরাষ্ট্রর জন্য ওডিআই ক্রিকেটের প্রথম বিজয়।
সিবত আল-মারিদিনি
সিবত আল-মারিদিনি, পুরো নাম মুহাম্মদ ইবনে মুহাম্মদ ইবনে আহমদ আবু আবদুল্লাহ বদর [শামস] আল-দিনাল-মিশরি আল-দিমাশকি (১৪২৩–১৫০৬ খ্রিস্টাব্দ) হলেন একজন মিশরীয় বংশোদ্ভূত, জ্যোতির্বিজ্ঞানী এবং গণিতবিদ। তার বাবা দামেস্ক থেকে এসেছেন। "সিবত আল-মারিদিনী" শব্দের অর্থ "আল-মারিদিনির কন্যার পুত্র"। তার মাতামহ আবদুল্লাহ আল-মারিদিনি ছিলেন হিজরি অষ্টম শতাব্দীর একজন স্বনামধন্য জ্যোতির্বিজ্ঞানী। ঐতিহ্য অনুসারে তিনি জ্যোতির্বিজ্ঞানী ইবনে আল-মাজদীর (মৃত্যু ৮৫০/১৫০৬) একজন শিষ্য ছিলেন।
আল-সাখাওয়ি সিবত আল-মারিদিনির লেখা ইসলামি আইন, জ্যোতির্বিদ্যা এবং গণিতের উপর দুইশত বই গণনা করেছেন। সারা বিশ্বের প্রাচীন পাণ্ডুলিপিতে বিশেষ করে গ্রন্থাগারগুলোতে তার কাজের প্রতিলিপি রয়েছে।
সিবত আল-মারিদিনী ঘোষণা করেন যে, "মুয়াজ্জিনদের মতামত (যারা মানুষকে নামাযের জন্য আহবান করে) আইনী পণ্ডিতদের তুলনায় কম সঠিক এবং এটি সাম্প্রতিক কথা যা নামাজের সময় নির্ধারণের ভিত্তি হিসেবে ব্যবহার করা উচিত"।
ঙ্গাগ-দ্বাং-ছোস-'ফেল
ঙ্গাগ-দ্বাং-ছোস-'ফেল (১৭৬০-১৮৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সত্তরতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ঙ্গাগ-দ্বাং-ছোস-'ফেল ১৭৬০ খ্রিষ্টাব্দে মধ্য তিব্বতের 'দাম-গ্ঝুং অঞ্চলের ফা-বোং-দ্কার-রি  নামক স্থানে এক দরিদ্র পরিবারে জন্মগ্রহণ করেন। তার পিতার নাম ছিল আ-রা-দ্বু-র্গ্যান-স্রিন-থার  এবং মাতার নাম ছিল থাং-ব্জাং-ত্শে-রিং-ল্হা-মো । কম বয়সে তিনি স্থানীয় এক ধ্নী পরিবারের পশুপালক হিসেবে কাজ করেন। বারো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন এবং দ্কা'-ব্চু-ব্লো-ব্জাং-দ্পাল-'ব্যোর  নামক এক ভিক্ষুর নিকট শিক্ষাগ্রহণ করেন। পনেরো বছর বয়সে য়ে-শেস-দ্পাল-'ব্যোর  নামক এক ভিক্ষু তাকে শিক্ষার্থীর শপথ এবং পঁচিশ বছর বয়সে অষ্টম দলাই লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান, ঙ্গাগ-দ্বাং-ব্লো-ব্জাং  প্রভৃতি বিখ্যাত লামারা তার উল্লেখযোগ্য শিক্ষক ছিলেন। আটচল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধানের দায়িত্ব গ্রহণ করেন। ১৮২২ খ্রিষ্টাব্দে তিনি দ্গা'-ল্দান বৌদ্ধবিহারের সত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন।
পশ্চিমভাগ তাম্রশাসন
ইতিহাস
দশম শতাব্দীতে রাজা ত্রৈলোক্যচন্দ্র (আনু. ৯০০ - ৯৩০ খ্রিষ্টাব্দ) দক্ষিণ-পূর্ব বাংলায় চন্দ্রবংশীয় শাসনামলের শুরু করেন। তারপর রাজা শ্রীচন্দ্র শাসনে অধিষ্ঠিত হয়ে “পরমসৌগত”, “পরমেশ্বর”, “পরমভট্টারক” ও “মহারাজাধিরাজ” উপাধি গ্রহণ করেন। শ্রীচন্দ্র ৯৩০ খ্রিষ্টাব্দ থেকে ৯৭৫ খ্রিষ্টাব্দ পর্যন্ত ৪৫ বছর রাজ্য শাসন করেন বলে ইতিহাসবিদ অধ্যাপক ড. আব্দুল মোমিন চৌধুরী তার “ডাইন্যাস্টিক হিস্ট্রি অব বেঙ্গল” (বাংলার রাজবংশীয় ইতিহাস) বইয়ে উল্লেখ করেন। আবার রমেশচন্দ্র মজুমদার “বাংলাদেশের ইতিহাস” গ্রন্থে শ্রীচন্দ্রের শাসনামল ৯০৫ থেকে ৯৫৫ পর্যন্ত বলে উল্লেখ করেছেন। তবে পাঁচ প্রজন্মের চন্দ্রবংশীয় রাজাদের মধ্যে সবচেয়ে গুরুত্বপূর্ণ রাজা শ্রীচন্দ্রই দীর্ঘতম সময় রাজ্য চালনা করেন। বর্তমান মানিকগঞ্জ, ঢাকা, ফরিদপুরের পদ্মার তীরবর্তী এলাকা, শ্রীহট্ট ও কুমিল্লা তার শাসনের অন্তর্ভুক্ত ছিল। শ্রীচন্দ্র রাজ্যের রাজধানী দেবপর্বত থেকে বর্তমান মুন্সীগঞ্জ জেলার বিক্রমপুর অঞ্চলে স্থানান্তর করেছিলেন। পশ্চিমভাগ তাম্রশাসনের মাধ্যমে চন্দ্র রাজবংশ সম্পর্কে বিস্তারিত জানা সম্ভব হয়।
আবিষ্কার
১৯৫৮ খ্রিষ্টাব্দে তৎকালীন সিলেট জেলার মৌলভীবাজার মহকুমার পশ্চিমভাগ গ্রামে (বর্তমানে রাজনগর উপজেলার পাঁচগাঁও ইউনিয়নে ) “চন্দ্রপুরশাসন” নামে একটি তাম্রলিপি উদ্ধার করা হয়। পরবর্তীতে গ্রামের নামে তাম্রলিপিটি “পশ্চিমভাগ তাম্রশাসন” নামে পরিচিত হয়।
১৯৫৮ খ্রিষ্টাব্দে পরেশ পাল নামক স্থানীয় একজন পুকুর খননের সময় এটি খুঁজে পান।   যদিও তাম্রশাসনের পাঠোদ্ধারকারী কমলাকান্ত গুপ্ত তার ১৯৬৭ খ্রিষ্টাব্দে প্রকাশিত “কপার-প্লেটস অব সিলেট” গ্রন্থে জনৈক বিনোদ বিহারী চক্রবর্তীর পতিত জমিতে দূর্ঘটনাবশত তাম্রশাসনটি পাওয়া যায় বলে জানান। পার্শ্ববর্তী ভূমিউড়া গ্রামের শ্যামপদ কাব্যতীর্থ ভট্টাচার্যের হাত হয়ে তাম্রশাসনটি ১৯৬১ খ্রিষ্টাব্দে “সিলেট হিস্টোরিক্যাল অ্যান্ড আর্কিওলজিক্যাল সোসাইটি”র সদস্য ও স্থানীয় যুগভেরী পত্রিকার সম্পাদক আমিনুর রশীদ চৌধুরী সংগ্রহ করেন।
বর্ণনা
থাম্ব|220px|পশ্চিমভাগ তাম্রশাসনের সিল ১৯৬৭ খ্রিষ্টাব্দে প্রকাশিত কমলাকান্ত গুপ্তের “কপার-প্লেটস অব সিলেট” গ্রন্থ ও তার প্রবন্ধ সংগ্রহ ড. জফির সেতু সংকলিত ও সম্পাদিত “তাম্রশাসনে শ্রীহট্ট” বইয়ে পশ্চিমভাগ তাম্রশাসনের বর্ণনা পাওয়া যায়। শাসনটি হরদাস নামক একজন লিপিকার খোদাই করেন। এটি বাংলায় কম্বোজ শাসকদের সময়ে জারি করা একটি লিখিত দলিল। এটি ১৭.৫ ইঞ্চি×১২ ইঞ্চির তামার ফলকে খোদিত। এর উপরের অংশে মাঝ বরাবর একটি সিল (চিহ্ন) রয়েছে। সিলটি মূল প্লেটে পাঁচ ইঞ্চির মতো প্রবেশ করানো এবং সামনের ও পেছনের অংশের দুটি করে লাইনের মধ্যে বিভাজন বা ছেদ সৃষ্টি করে। সিলসহ শাসনের ওজন প্রায় ২৪ পাউন্ড বা ১০.৯ কেজি।
তাম্রশাসনের উপরের সিলটিতে ধর্মচক্রমুদ্রা বা আইনের চাকা খোদাই করা আছে। চাকার দুইপাশে দুইটি হরিণ ও বেশ কয়েকটি বৃত্ত খোদিত আছে। এটি মূলত গৌতম বুদ্ধের মৃগয়ার সময় প্রথম আইনের চাকারস্বরূপ প্রকাশকে চিহ্নিত করে। সিলের নিচে রাজা শ্রী-শ্রীচন্দ্র দেবের (রাজা শ্রীচন্দ্র) নামের চিহ্ন অঙ্কিত রয়েছে।
শাসনে মোট ৬৫টি লাইন খোদাই করা আছে। এর মধ্যে সামনের অংশে ২৮টি এবং পিছনের অংশে ৩৭টি লাইন আছে। শাসনটি সংস্কৃত ভাষায় ও উত্তরবঙ্গীয় নাগরী লিপিতে (যা পরবর্তীতে বাংলা-অসমীয়া লিপি হিসেবে পরিচিতি পায়) লেখা।
বিষয়বস্তু
পশ্চিমভাগ তাম্রশাসনে গৌতম বুদ্ধের বন্দনা, চন্দ্র রাজবংশের দ্বিতীয় রাজা শ্রীচন্দ্রের পারিবারিক পরিচয়, তার পিতা মহারাজা ত্রৈলোক্যচন্দ্রের যুদ্ধযাত্রা, বিজয়গাঁথা, তাম্রশাসনের সাক্ষী শ্রীচন্দ্রের রাজপারিষদদের নাম লিপিবদ্ধ করা হয়েছে। এতে খিরোদা (বা ক্ষিরোদা) নদীর তীরে সমতটের দেবপর্বতের নাম উৎকীর্ণ আছে। শাসনে ত্রৈলোক্যচন্দ্র কর্তৃক লালমাইয়ের বনাঞ্চল হতে আগত সমতট আক্রমণকারী কম্বোজদের পরাজিত করে লালাম্বী রক্ষা করার কথা উদ্ধৃত আছে। তবে ড. নীহাররঞ্জন রায়ের মতে, কম্বোজদের হাতে রাজধানী দেবপর্বত বিধ্বস্ত হয়েছিল, এরকম একটি ইঙ্গিত শ্রীচন্দ্রের পশ্চিমভাগ তাম্রশাসনে স্পষ্টভাবে দেওয়া হয়েছে। কেননা, রাজা ত্রৈলোক্যচন্দ্র কম্বোজদের বিতাড়িত করতে পেরেছিলেন কিনা তা সুস্পষ্টভাবে শাসনে লেখা না থাকলেও, দেবপর্বত থেকে রাজধানী বিক্রমপুরে স্থানান্তর করার কথা বলা হয়েছে।
পশ্চিমভাগ তাম্রশাসনটি হলো মূলত জমি দানের আদেশ। তাম্রশাসনে শ্রীচন্দ্রের পুণ্ড্রবর্ধনভূক্তির শ্রীহট্ট মণ্ডলের চন্দ্রপুর, গরলা ও পোগারা বিষয়ে বিভিন্ন উদ্দেশ্যে ভূমি দান করার কথা উল্লেখ আছে। এদের মধ্যে চন্দ্রপুর বিষয় বৃহদায়তন হওয়ায় তাম্রলিপির "চন্দ্রপুরশাসন" নাম হয়েছে।
তাম্রশাসনে মোট নয়টি মঠের সংশ্লিষ্ট ব্যক্তি ও অন্যান্য সাধারণ ব্যয় নির্বাহের জন্য ভূমিদান করার কথা উল্লেখ আছে। প্রাচীন এই নয়টি মঠে শিক্ষার্থীরা উপাধ্যায় বা অধ্যাপকদের কাছ থেকে উচ্চশিক্ষা লাভ করতেন।
তাম্রশাসনের প্র‍থম অংশে ১২০ পাটক (প্রায় ৬০০০ একর ) চন্দ্রপুর মঠে দান করা হয়েছিল। দীনেশচন্দ্র সরকার সম্পাদিত "Select Inscription: Bearing on Indian History and Civilization" অনুসারে এই ১২০ পাটকের মধ্যে ১০ পাটক (প্রায় ৫০০ একর) জমি প্রতিবদ্ধ চন্দ্র নামের একজন উপাধ্যায়কে (অধ্যাপক বা শিক্ষক) প্রদান করা হয়। এই মঠে মূলত চন্দ্রগোমীর ব্যাকরণ পড়ানো হতো। বাকি ভূমি মঠের সাথে সংশ্লিষ্ট ১০ জন ছাত্র, পাঁচজন অপূর্ণ ব্রাহ্মণের ভোজন ও রন্ধনকাজে নিযুক্ত এক ব্রাহ্মণ, গণক, কায়স্থ বা লেখক, চারজন মালাকার, দুইজন তৈলিক, দুইজন কুম্ভকার, পাঁচজন কাহলিক, দুইজন শঙ্খবাদক, দুইজন ঢঙ্কাবাদক, আটজন দ্রাগঢ়িক, ২২ জন কর্মকার বা মজুর ও চর্মকার, একজন নট, দুইজন সূত্রধর, দুইজন স্থপতি, দুইজন কর্মকার বা কামারের জন্য দান করা হয় এবং অন্য নয়টি কাজের জন্য আরও ৪৭ পাটক ভূমি বরাদ্দ করা হয়।
দ্বিতীয় অংশে আরও ২৮০ পাটক (প্রায় ১৪,০০০ একর) ভূমি অন্য আটটি মঠে (চারটি দেশান্তরীয় মঠ ও চারটি বাঙ্গালা মঠ) দান করা হয়। দ্বিতীয় খণ্ডের ভূমিও বিভিন্ন শ্রেণির মানুষের মাঝে ভাগ করা হয়। এখানকার প্রতি চারটি মঠে একজন করে বৈদ্য বা চিকিৎসকও ছিলেন। আটটি মঠের এই ধর্মীয় কমপ্লেক্সে অগ্নিদেব বা বৈশ্বানর, যোগেশ্বর, জৈমিনি বা জমনি এবং মহাকালের পূজা করা হতো। এই আটটি মঠে চতুর্বেদ অধ্যয়ন ও অনুশীলন করানো হতো। চন্দ্রপুরের এই নয়টি মঠ নিয়েই “চন্দ্রপুর বিশ্ববিদ্যালয়” প্রতিষ্ঠিত হয়েছিল।
তৃতীয় অংশে চন্দ্রপুর ও অন্যান্য বিষয়ের বাকি সম্পত্তি স্থানীয় ব্রাহ্মণ গার্গ ও অন্যান্য ছয় হাজার ব্রাহ্মণের মাঝে ভাগ করে দেওয়া হয়। ছয় হাজার সংখ্যাটি অতিরঞ্জিত বা অনির্দিষ্ট হতে পারে, কারণ লিপিতে মাত্র ৩৮ জনের নাম পাওয়া যায়। তবে সহস্র ব্রাহ্মণ থেকে রাজনগরের ক্ষেমসহস্র, বালিসহস্র ও মহাসহস্র গ্রামের নামকরণ করা হয়ে থাকতে পারে। এছাড়া তাম্রশাসনে শ্রীহট্টের মধ্যবর্তী কোনো এক স্থানে “ইন্দেশ্বর নৌকাবান্ধা” নামে এক প্রাচীন নৌবন্দরের কথা উল্লেখ করা হয়েছে। রাজা শ্রীচন্দ্র এ নৌবন্দরের জন্য ৫২ পাটক (প্রায় দুই হাজার ছয়শ একর) জমি দান করেছিলেন।
শ্রীচন্দ্রের শাসনে ভূমি বণ্টনের ক্ষেত্রে সামাজিক অসামঞ্জস্যতা দেখা যায়। শাসনে একজন ব্রাহ্মণকে ২ পাটক, একজন কায়স্থকে ২.৫০ পাটক জমি দেওয়া হলেও বৈদ্য শ্রেণীয় একজন ব্যক্তিতে তিন পাটক জমি দেওয়া হয়েছে। এ থেকে সমাজব্যবস্থায় সমস্যা সৃষ্টি হয়ে থাকতে পারে বলে ধারণা করা হয়।
পাঠোদ্ধার ও সংরক্ষণ
220px|থাম্ব|ভাষা সৈনিক মতিন উদ্‌দীন আহমদ জাদুঘরে রক্ষিত “কপার-প্লেটস অব সিলেট” গ্রন্থের মূল কপি সংগ্রাহক আমিনুর রশীদ চৌধুরী ও সিলেট হিস্টোরিক্যাল অ্যান্ড আর্কিওলজিক্যাল সোসাইটির সহযোগিতায় কমলাকান্ত গুপ্ত ১৯৬১ খ্রিষ্টাব্দে তাম্রশাসনটির পাঠোদ্ধার করেন। ১৯৬৭ খ্রিষ্টাব্দে আমিনুর রশীদ চৌধুরীর “লিপিকা এন্টারপ্রাইজ লিমিটেড” থেকে “কপার-প্লেটস অব সিলেট” (Copper-plates of Sylhet) নামক গ্রন্থে কমলাকান্ত গুপ্ত তা প্রকাশ করেন। এছাড়া এশিয়াটিক সোসাইটির প্রতিষ্ঠাতা আহমদ হাসান দানীও তাম্রলিপির পাঠোদ্ধার করে ইংরেজিতে রূপান্তর করেন।
সোসাইটি বিলুপ্ত হওয়ার পর তাম্রশাসনটি আমিনুর রশীদ চৌধুরীর বাড়িতে সংরক্ষিত ছিল। এরপর ২০১৭ খ্রিষ্টাব্দের ১৩ আগস্ট থেকে সিলেটের দরগা গেইট এলাকার কেন্দ্রীয় মুসলিম সাহিত্য সংসদ ভবনে স্থাপিত “ভাষা সৈনিক মতিন উদ্‌দীন আহমদ জাদুঘর”-এ সংরক্ষণ করা হয়। জাদুঘরে একই সাথে কমলাকান্ত গুপ্তের “কপার-প্লেটস অব সিলেট” গ্রন্থের একটি মূল কপিও সংরক্ষিত আছে।
প্রত্নতাত্ত্বিক ও ঐতিহাসিক গুরুত্ব
এখন পর্যন্ত চন্দ্রবংশীয় রাজাদের বারোটি তাম্রশাসন আবিষ্কৃত হয়েছে। তার মধ্যে আটটিই রাজা শ্রীচন্দ্র প্রণীত। এই তাম্রশাসনগুলোর মধ্যে পশ্চিমভাগ তাম্রশাসন সবচেয়ে গুরুত্বপূর্ণ। তাম্রশাসনটি শ্রীচন্দ্রের রাজত্বের পঞ্চম বর্ষে (৯৩৫ খ্রিষ্টাব্দ) জারি করা হয়। এই তাম্রশাসনটি ভূমিদানের উদ্দেশ্যে জারি করা হলেও, এতে চন্দ্র বংশ, ইতিহাস, ভূতত্ত্ব, ভূমিব্যবস্থা, স্থানীয়দের ধর্ম, জীবনাচরণ, ভাষা ও অন্য নানা দিকের তথ্য সন্নিবেশিত হয়। চন্দ্রপুরশাসন থেকে ইতিহাসবিদরা রাজা ত্রৈলোক্যচন্দ্র এবং শ্রীচন্দ্রের রাজত্ব উত্তর-পূর্ব ভারতের কামরূপ (বর্তমান আসাম) পর্যন্ত বিস্তৃত ছিল বলে নিশ্চিত হন। শাসনে শ্রীচন্দ্রের কামরূপ অভিযানের বর্ণনা পাওয়া যায়। রাজা শ্রীচন্দ্র গৌড় রাজ্যের বিরুদ্ধেও অভিযান পরিচালনা করেছিলেন। এছাড়া পাল রাজা তৃতীয় গোপালের রাজ্য পুনরুদ্ধারেও গুরুত্বপূর্ণ ভূমিকা রাখেন। শাসনে চন্দ্রপুরকে পুণ্ড্রবর্ধনভুক্তির অন্তর্ভুক্ত বলা হয়েছে। এ থেকে ধারণা করা হয়, পুণ্ড্রবর্ধনের সীমানা উত্তর-পূর্বে শ্রীহট্ট পর্যন্ত বিস্তৃত হয়েছিল। পশ্চিমভাগ তাম্রশাসন তৎকালীন পাল সাম্রাজ্যে কম্বোজদের উত্থানের ধারণাকে সুপ্রতিষ্ঠিত করে।
পশ্চিমভাগ তাম্রশাসনে শ্রীহট্টে প্রাচীন চন্দ্রপুরের অবস্থান ও চন্দ্রপুর বিশ্ববিদ্যালয় সম্পর্কে জানা যায়। তৎকালীন শ্রীহট্টে (বর্তমান মৌলভীবাজারের জুড়ী উপজেলার সাগরনাল গ্রামে ) “চন্দ্রপুর বিশ্ববিদ্যালয়” নামে একটি উচ্চ শিক্ষা প্রতিষ্ঠান ছিল, যা অক্সফোর্ড ও ক্যামব্রিজ বিশ্ববিদ্যালয় বা জগদ্দল বিহার থেকেও প্রাচীন।  ৯৩৫ খ্রিষ্টাব্দে রাজা শ্রীচন্দ্র তার নামে ৪০০ পাটক জমিতে এই বিশ্ববিদ্যালয়টি প্রতিষ্ঠা করেন।   বিশ্ববিদ্যালয়ে চতুর্বেদ, চান্দ্র ব্যাকরণ, হিন্দু শাস্ত্রবিদ্যা, কৌটিল্যের অর্থশাস্ত্র, হেতুবিদ্যা, চিকিৎসাশাস্ত্র, জ্যোতিষবিদ্যা, শল্যবিদ্যা, ধাতুবিদ্যা, শব্দবিদ্যা ইত্যাদি বিষয় পড়ানো হতো।   ড. সুনীতিকুমার চট্টোপাধ্যায় বিশ্ববিদ্যালয়টি মহাস্থানগড় ও তক্ষশীলার মতো উন্নতমানের ছিল বলে কমলাকান্ত গুপ্তকে এক চিঠিতে জানান। ড. জফির সেতুর মতে, চন্দ্রপুরে নালন্দা বা ওদন্তপুরীর মতো বৃহৎ শিক্ষা প্রতিষ্ঠান গড়ে উঠেছিল, যা ছিল মূলত ধর্মীয় শিক্ষার কেন্দ্র। ২৫ শ্রেণির কর্মচারী, শিক্ষার্থী ও অতিথিদের ভরণপোষণের জন্য ভূমিবণ্টন সুশৃঙ্খল প্রশাসনিক ব্যবস্থার ইঙ্গিত দেয়, যা আধুনিক বিশ্ববিদ্যালয় ধারণার সাথে সঙ্গতিপূর্ণ। এখন পর্যন্ত অনাবিষ্কৃত হলেও পশ্চিমভাগ তাম্রশাসন ও পার্শ্ববর্তী ভাটেরা ইউনিয়নের রাজার টিলায় প্রাপ্ত “ভাটেরা তাম্রশাসন” থেকে বিশ্ববিদ্যালয়টির অস্তিত্ব সম্পর্কে নিশ্চিত হওয়া যায়। এছাড়াও কমলাকান্ত গুপ্ত তার ১৯৬২ খ্রিষ্টাব্দে প্রকাশিত “মহারাজা শ্রীচন্দ্রের নবলব্ধ প্রাচীন (পশ্চিমভাগ) তাম্রশাসন” প্রবন্ধে চন্দ্রপুর বিষয়ের মধ্যে “শ্রীচন্দ্রপুর” বা “চন্দ্রপুর” নামে একটি নগর থাকার ইঙ্গিত দিয়ে তা অনুসন্ধানের তাগিদ দেন। এই নগরে চন্দ্রপুরের বিষয়পতি বসবাস করতেন বলেও তিনি ধারণা করেন।
রাজা শ্রীচন্দ্র বৌদ্ধধর্মাবলম্বী হওয়া সত্ত্বেও গৌতম বুদ্ধের নামে চন্দ্রপুর ও সংশ্লিষ্ট বিষয়ের বিশাল অংশ ব্রাহ্মণ ও তাদের মঠে দান করেছেন। শাসনের পাঠোদ্ধারকারী কমলাকান্ত গুপ্ত এই দানকে সেসময়কার বৌদ্ধধর্মীয় অন্যান্য রাজাদের থেকে সম্পূর্ণ ব্যতিক্রমধর্মী বলে মন্তব্য করেন।
পশ্চিমভাগ তাম্রশাসন থেকে রাজারা অনাবাদী এলাকাকে চাষের অধীনে আনার জন্য ও অনাবাসিক জায়গায় বসতি স্থাপনের জন্য স্থানীয় জনগণের চেয়ে বহিরাগত বা দেশান্তরীয়দের বেশি সুবিধা দিয়ে যে ঔপনিবেশিক বসতি স্থাপনের পৃষ্ঠপোষকতা করতেন, সে সম্পর্কে ধারণা পাওয়া যায়। এছাড়া একই দেবতার পূজা ও একই এলাকায় বাস করা সত্ত্বেও ধর্মীয় প্রতিষ্ঠানে দুইটি উপদলের (বঙ্গাল ও দেশান্তরীয়) বিভাগ তাম্রশাসনে দেখা যায়, যা মধ্যযুগীয় বাংলায় বিরল। এটি তৎকালীন সমাজে ভূমি বণ্টন সংক্রান্ত অসামঞ্জস্যতা থেকে দুই উপদলের বিভেদের প্রতি ইঙ্গিত করে। এই মঠগুলি রাজার পৃষ্ঠপোষকতা পেত এবং রাজার ক্ষমতাকেও স্থিতিশীল করতে কাজ করত।
রসিয়েল হেইনেস
রসিয়েল লুইজ হেইনেস (জন্মঃ ২৬ ডিসেম্বর ১৯৮৬) হলেন একজন অস্ট্রেলিয়ান নারী ক্রিকেটার। প্রধানত একটি ব্যাটসম্যান হিসেবে তিনি অস্ট্রেলিয়ান দলের একজন সদস্য। হেইনেস জাতীয় নারী ক্রিকেট লীগ (ডব্লিউএনসিএল) ক্রিকেট প্রতিযোগীতায় ভিক্টোরিয়া হয়ে খেলছেন।
প্রারম্ভিক কর্মজীবন
হেইনেস মাত্র ১৪ বছর তিন মাস বয়সে ২০০১ সালের মার্চে অনূর্ধ্ব-১৭ আন্তঃরাজ্য টুর্নামেন্ট এর জন্য ভিক্টোরিয়া দলের জন্য নির্বাচন করা হয়েছিল। তিনি তার প্রথম বছরে সফলতা অর্জন করতে পারেননি; মাত্র দুটি ম্যাচের জন্য নির্বাচিত হয়েছিলেন এবং তার একমাত্র ইনিংসে ১০ রান করেন। পরের বছর তিনি ফিরে আসেন ভিক্টোরিয়া হয়ে প্রথম ম্যাচে ২৮ রান করেন এবং ৩ রান খরচ করে ২ উইকেট নেন, যাতে করে অস্ট্রেলিয়ান ক্যাপিটাল টেরিটরিরকে দলকে ২২১ রানে পরাজিত করতে সাহায্য করেন। এটিই ছিল তার সিরিজের জন্য সেরা ব্যাটিং ও বোলিং পারফরমেন্স এবং তিনি পাঁচটি ম্যাচ থেকে বল হাতে ৭.৬৬ গড়ে ৩ উইকেট এবং ১৬.৮০ গড়ে ৮৪ রানের সাথে সিরিজ শেষ করেন।
২০১৩ সাফ চ্যাম্পিয়নশিপ
২০১৩ সাফ চ্যাম্পিয়নশিপ সাফ চ্যাম্পিয়নশিপের দশম আসর। ১-১১ সেপ্টেম্বর নেপালের কাঠমান্ডুতে অনুষ্ঠিত হয় সাফ টুর্নামেন্ট য সেপ্টেম্বর ২০১২ সালে শ্রীলঙ্কায় অনুষ্ঠিত সাফ কার্যনির্বাহীর কমিটির সভায় এই সিদ্ধান্ত গ্রহণ করা হয়। ফাইনালে ভারতকে ২-০ গোলে হারিয়ে আফগানিস্তান প্রথমবারের মত সাফ চ্যাম্পিয়ন হয়।
স্বাগতিক নির্বাচন
সেপ্টেম্বর ২০১২ সালে শ্রীলংকায় ২০১২ সাফ মহিলা চ্যাম্পিয়নশিপের সময় নেপালকে স্বাগতিক হিসেবে নির্বাচিত করা হয়।
গ্রুপ ড্র
ড্র অনুষ্ঠান কাঠমান্ডুর সয়াল্টি ক্রোন প্লাজাতে ৩০ জুলাই ২০১৩ তারিখে অনুষ্ঠিত হয়। অনুষ্ঠানে নেপাল ফুটবল অ্যাসোসিয়েশনের চেয়ারম্যান গণেশ থাপা, সাফ সভাপতি কাজী সালাউদ্দিন, সেক্রেটারি আলবার্তো কোলাকো এবং জাতীয় ক্রীড়া পরিষদের সদস্য, সচিব যুবরাজ লামার সহ বিশিষ্ট জন উপস্থিত ছিলেন।
গ্রুপ পর্ব
সাফ গ্রুপ এবং সময়সূচী ৩০ জুলাই ২০১৩ তারিখে নিশ্চিত করে।
তালিকাভুক্ত সকল সময় নেপাল মান সময় অনুসারে।
পুরস্কার
নিম্নলিখিত পুরস্কার ২০১৩ সাফ চ্যাম্পিয়নশিপের জন্য দেওয়া হয়।
পুরস্কারের অর্থ
শীর্ষ ৪টি দলকে পুরস্কারের অর্থ দেয়া হয়।
চুপুংমুং
চুপুংমুং (Supungmung) বা চক্রধ্বজ সিংহ আহোম সাম্রাজ্যের রাজা ছিলেন। তিনি চারিঙের দেওরাজার নাতি ছিলেন। রাজার সিংহাসনে বসে তিনি হিন্দুনাম চক্রধ্বজ সিংহ নাম গ্রহণ করেন। তিনি ১৬৬৩ সন থেকে ১৬৭০ সন পর্যন্ত রাজত্ব করেছিলেন।  চুপুংমুর শাসনকালে মুঘল বাদশাহ আওরঙ্গজেবের নির্দেশে রামসিংহ অসম আক্রমণ করেছিল এবং এরথেকেই পরবর্তী সময়ে শরাইঘাট যুদ্ধের সূত্রপাত হয়।
নগা ও মিরির বিরুদ্ধে অভিযান
১১৬৫ সনে বানসনীয়া (নক্টে) নগা ও বানফেরা নগা জনজাতির সহিত বিবাদ হওয়ার ফলে বানফেরা নগারা আহোম সাম্রাজ্য থেকে সাহায্যের জন্য প্রার্থনা করেন। ফলে চুপুংমুং একদল আহোম সৈন্য পাঠিয়ে বানসনীয়া নগাকে দমন করেন। এইসময়ে মিরিরা সুযোগ পেয়ে আহোম রাজ্যে প্রবেশ লুন্ঠন করে যদিও চুপুংমুং অভিযান চালনোর ফলে মিরিরা পালিয়ে যায় ।
মোগলের সহিত সংঘর্ষ
চক্রধ্বজ সিংহের নির্দেশমতে ১৬৬৭ সনের আগস্ট মাসে মোগলে দখলে থাকা গুয়াহাটি আহোমের অধীনে আনার জন্য অভিযান চালানো হয়। মোমাই তামুলী বরবরুয়া ও তাঁর পুত্র লাচিত বরফুকন অভিযানের সেনাপতি ছিলেন। তাঁদের নেতৃত্বে আহোম সেনারা কাজলি, বাঁহবাড়ি, গুয়াহাটি ও পাণ্ডু অধিকার করতে সক্ষম হয়। শিলঘাটে অবস্থিত একটি কামানের উপরে সংস্কৃত ভাষায় লেখা রয়েছে যে- ১৬৬৭ সনে চক্রধ্বজ সিংহ মোগলদের পরাস্ত করে এই অস্ত্র পেয়েছে। শত্রু নিধনকারী রুপে এইটিই তাঁর গৌরবের বিষয়। ১৬৬৭ সনে ডিসেম্বর মাসে গুয়াহাটি আহোমের অধীনে হওয়ার খবর পেয়ে মোগল সম্রাট আওরঙ্গজেব অসম আক্রমণ করার জন্য রামসিংহকে আদেশ করে ।
মৃত্যু
১৬৬৯ সনে সংঘটিত আলাবৈর যুদ্ধের কিছুদিন পর ১৬৭০ সনের এপ্রিল মাসে চক্রধ্বজ সিংহের মৃত্যু হয় ।
সাইদ জাফরি
সাইদ জাফরি (৮ই জানুয়ারি ১৯২৯ - ১৫ নভেম্বর ২০১৫) একজন ব্রিটিশ-ভারতীয় চলচ্চিত্র অভিনেতা। ছয় দশকের অধিক সময়ের কর্মজীবনে তিনি বেতার, মঞ্চ, টেলিভিশন ও চলচ্চিত্রে কাজ করেছেন, এবং শতাধিক ভারতীয়, ব্রিটিশ ও মার্কিন চলচ্চিত্রে অভিনয় করেছেন। মাই বিউটিফুল লন্ড্রেট (১৯৮৫) চলচ্চিত্র এবং দ্য জুয়েল ইন দ্য ক্রাউন (১৯৮৪), তান্দুরি নাইটস (১৯৮৫-১৯৮৭) ও লিটল নেপোলিয়ন্স (১৯৯৪) টেলিভিশন ধারাবাহিকে তার প্রধান চরিত্রে অভিনয়ের জন্য ১৯৮০ ও ১৯৯০-এর দশকে তাকে ব্রিটেনের সেরা এশীয় অভিনেতা হিসেবে বিবেচনা করা হত। তিনি জেমস আইভরি ও ইসমাইল মার্চেন্টকে একত্রে আনতে গুরুত্বপূর্ণ ভূমিকা পালন করেন  এবং মার্চেন্ট আইভরি প্রডাকশন্সের দ্য গুরু (১৯৬৯), হুলাবালু ওভার জর্জি অ্যান্ড বনিস পিকচার্স (১৯৭৮), দ্য কোর্টেসান্স অব বোম্বে (১৯৮৩) ও দ্য ডিসিভার্স (১৯৮৮) চলচ্চিত্রে অভিনয় করেন
২০০৯-এ বাংলাদেশ
২০০৯-এ বাংলাদেশে সংঘটিত ঘটনাবলী।
সেলাম প্রোফেসর শঙ্কু
সেলাম প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৫ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।
সন অব দ্য শেখ
সন অব দ্য শেখ ১৯২৬ সালে নির্মিত ইউনাইটেড আর্টিস্টস প্রযোজিত ও জর্জ ফিজমরিশ পরিচালিত একটি নির্বাক চলচ্চিত্র। এই ছবিতে মুখ্য ভূমিকায় অভিনয় করেন রুডলফ ভ্যালেনটিনো ও ভিলমা বানকি। ছবিটি এডিথ মড হুল রচিত দ্য শেখ উপন্যাসের সিকোয়েল তথা বিখ্যাত রোম্যান্স উপন্যাস সন অব দ্য শেখ অবলম্বনে নির্মিত। এটিই ছিল ভ্যালেনটিনো অভিনীত শেষ ছায়াছবি।
২০০৩ সালে ছবিটি “সাংস্কৃতিক, ঐতিহাসিক ও নন্দনতত্ত্বগতভাবে গুরুত্বপূর্ণ” বিবেচিত হয়ে লাইব্রেরি অব কংগ্রেস কর্তৃক মার্কিন যুক্তরাষ্ট্রের ন্যাশনাল ফিল্ম রেজিস্টিতে সংরক্ষণের জন্য নির্বাচিত হয়।
কাহিনি-সারাংশ
এই ছায়াছবিটি ১৯২১ সালে নির্মিত দ্য শেখ ছায়াছবিটির একটি সিকোয়েল। এই ছবিতেও পূর্বোক্ত ছবিটির মতোই ভ্যালেনটিনো নায়কের ভূমিকায় অভিনয় করেন। শেখ আহমেদের পুত্র আহমেদ (দুইটি চরিত্রেই অভিনয় করেন ভ্যালেনটিনো) তাঁর পিতা এককালে যেরকম উগ্র মনোভাবাপন্ন ছিলেন ঠিক সেই রকম। ছবির শুরুতে দেখা যায় আহমেদ জেসমিন (বানকি) নামে এক নর্তকীকে প্রেম নিবেদন করছেন। জেসমিন তাঁর ফরাসি পিতা কর্তৃক অত্যাচারিত ও বিপথচালিত। একদিন চাঁদের আলোয় এক ভগ্নপ্রাসাদে দুইজন ঘুরছিলেন, এমন সময় আহমেদ অপহৃত হন। জেসমিনের পিতা মোটা অঙ্কের মুক্তিপণের আশায় আহমেদকে অপহরণ করে অত্যাচার করেন। আহমেদ তাঁর বিশ্বস্ত ভৃত্য রামাদানের সাহায্যে পালাতে সক্ষম হন। কিন্তু তিনি জেসমিনকে ভুল বোঝেন। তিনি মনে করেন, তাঁর অপহরণের ছক জেসমিনের সাহায্যেই কষা হয়েছিল। তাই জেসমিনকে পাল্টা অপহরণ করে নিজের তাঁবুতে বন্দী করে রাখেন তিনি। একটি সংকেত দেওয়া হয় যে নায়িকাকে ধর্ষণ করা হয়েছে। যদিও কোনো বিস্তারিত ধর্ষণদৃশ্য সংযোজিত না করে ব্যাপারটি সম্পূর্ণ দর্শকদের কল্পনার উপর ছেড়ে দেওয়া হয়। আহমেদের পিতা পুত্রের দীর্ঘ অনুপস্থিতিতে ক্রুদ্ধ হয়ে সেখানে উপস্থিত হন; এবং জেসমিনকে ছেড়ে দেওয়ার পক্ষে সওয়াল করেন। আহমেদ যখন শোনেন যে তাঁর অপহরণে জেসমিনের কোনো হাত ছিল না, তখন দুঃখিত হয়ে তাকে তার পিতার কাছ থেকে মুক্ত করে আনেন। তার পিতা নিজের এক সহকারীর সঙ্গে তার বিবাহ স্থির করেছিলেন। শেষে সব কিছু ক্ষমা করে দেওয়া হয়। আহমেদ ও জেসমিনের মিলনে ছবি শেষ হয়।
প্রতিক্রিয়া
দ্য শেখ ছায়াছবিটির থেকে এই ছবিতে হাস্যরস ও সংঘর্ষের দৃশ্য অনেক বেশি ছিল। সমালোচকরাও এই ছবির প্রশংসা করেন। কেউ কেউ এটিকে ভ্যালেনটিনোর সেরা ছবি বলেও মত প্রকাশ করেন। বড় শহরগুলিতে প্রিমিয়ারের সময় ছবিটি যথেষ্ট বাণিজ্য করে। এই সময় ভ্যালেনটিনোর অপ্রত্যাশিত অকালমৃত্যু ঘটলে তাঁর শেষকৃত্য উপলক্ষে ছবিটির মুক্তি ছবিটিকে বিরাট জনপ্রিয়তাদানে সাহায্য করে।
প্রভাব
চিত্রনাট্যকার ফ্রান্সিস মারিওন প্রথমে সন অব আ বিচ নামে গল্পটির একটি প্যারোডি লিখেছিলেন। আহমেদকে চাবুক মারা ও জেসমিনের ধর্ষণ জেন ওয়াল্টার নির্মিত দ্য ওয়ার্ল্ডস গ্রেটেস্ট লাভার (১৯৭৭) ছবিতে প্যারোডিকৃত হয়।
জি এইচ স্মিট
জি এইচ স্মিট (জন্মঃ৩ ফেব্রুয়ারি ১৯৭৬) এখন ক্রিকেটার যিনি গার্নেসির হয়ে খেলছেন। তিনি ২০১৬ আইসিসি ওয়ার্ল্ড ক্রিকেট লীগ বিভাগের পাঁচটি টুর্নামেন্টে খেলেছিলেন।
তুফানগঞ্জ বিধানসভা কেন্দ্র
তুফানগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ৯ নং তুফানগঞ্জ বিধানসভা কেন্দ্রটি তুফানগঞ্জ পৌরসভা, তুফানগঞ্জ-২ সিডি ব্লক এবং আন্দারন ফুলবাড়ি-১,বালাভুত, ঢালপাল-১, নাক্কাটিগাচ্ছা গ্রাম পঞ্চায়েত গুলি তুফানগঞ্জ-১ সিডি ব্লকের অন্তর্গত।
২০১৬ নির্বাচন
পশ্চিমবঙ্গ বিধানসভা নির্বাচন, ২০১৬ তৃণমূলের ফজল করিম মিয়া তার নিকটতম প্রতিদ্বন্দ্বী কংগ্রেসের শ্যামল চৌধুরীকে পরাজিত করেন।
২০১১
২০১১ সালের নির্বাচনে তৃণমূল কংগ্রেসের অর্ঘ্য রায় প্রধান সিপিআই (এম) -এর নিকটস্থ প্রতিদ্বন্দ্বী ধনঞ্জয় রাভাকে পরাজিত করেন।
১৯৭২-২০০৬
২০০৬ সালের রাজ্য বিধানসভা নির্বাচনে, সিপিআই (এম) -এর অলকা বর্মণ জয়ী হন ৯নং তুফানগঞ্জ (এসসি) বিধানসভা থেকে তার নিকটবর্তী প্রতিদ্বন্দ্বী বিজেপি'র মালতি রাভা (রায়)কে পরাজিত করে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম)-এর পুষ্প চন্দ্র দাশ ২০০১ সালে তৃণমূল কংগ্রেসের প্রতিনিধিত্ব করে শচীন্দ্র চন্দ্র দাসকে পরাজিত করেন  এবং ১৯৯৬ সালে কংগ্রেসকে প্রতিনিধিত্ব করেন। সিপিআই (এম) -এর দেবেন্দ্রনাথ বর্মন ১৯৯১ সালে কংগ্রেসের মহেশচন্দ্র বর্মণকে পরাজিত করেন। সিপিআই (এম) -এর মনীন্দ্রনাথ বর্মা ১৯৮৭ সালে কংগ্রেসের শিশির ইশোরকে পরাজিত করেন, ১৯৮২ সালে কংগ্রেসের শঙ্কর সেন ইশোর এবং ১৯৭৭ সালে কংগ্রেসের সুরেন্দ্র নারায়ণ রায় কুঙ্গারকে পরাজিত করে।
১৯৫৭-১৯৭২
১৯৬৭ থেকে ১৯৭২ সাল পর্যন্ত তুফানগঞ্জ (এসসি) জন্য আসন সংরক্ষিত ছিল। কংগ্রেস শিশির ইশোর ১৯৭২ সালে জয়ী হন এবং ১৯৭১ সালে। কংগ্রেসের অক্ষয় কুমার বর্মা ১৯৬৯ সালে জয়ী হন। ১৯৬৭ সালে কংগ্রেসের ই.এস.সেন জিতেছেন। ১৯৬২ সালে এবং ১৯৫৭ সালে এটি একটি উন্মুক্ত আসন ছিল। ১৯৬২ সালে সিপিআই-এর জীবনকৃষ্ণ দে জিতেছে। কংগ্রেসের জিতেন্দ্রনাথ সিংহ সরকার ১৯৫৭ সালে জয়ী হন।
বোলোনিয়া ফুটবল ক্লাব ১৯০৯
বোলোনিয়া ফুটবল ক্লাব ১৯০৯ (সাধারণত বোলোনিয়া এফসি অথবা শুধুমাত্র বোলোনিয়া নামে পরিচিত) হচ্ছে বোলোনিয়া ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৯ সালের ৩রা অক্টোবর তারিখে প্রতিষ্ঠিত হয়েছে। বোলোনিয়া এফসি তাদের সকল হোম ম্যাচ বোলোনিয়ার স্তাদিও রেনাতো দাল'আরায় খেলে থাকে; যার ধারণক্ষমতা হচ্ছে ৩৮,২৭৯। বর্তমানে এই ক্লাবের ম্যানেজারের দায়িত্ব পালন করছেন সিনিশা মিহায়লোভিচ এবং সভাপতির দায়িত্ব পালন করছেন জোই সাপুতো। ইতালীয় মধ্যমাঠের খেলোয়াড় আন্দ্রেয়া পোলি এই ক্লাবের অধিনায়কের দায়িত্ব পালন করছেন।
ঘরোয়া
সেরিয়ে আ
কোপা ইতালিয়া
আন্তর্জাতিক
মিত্রোপা কাপ
কুপ দে নেশন্স:
উয়েফা ইন্টারটোটো কাপ
অ্যাঙ্গলো-ইতালীয় লীগ কাপ
অ্যাঙ্গলো-ইতালীয় কাপ
কাপ অফ দ্য আল্পস
আবদুল মুকিত খান
আবদুল মুকিত খান ছিলেন বাংলাদেশের রাজনীতিবিদ। ২৩১ নং (সিলেট-৩) দক্ষিণ সুরমা উপজেলা, ফেঞ্চুগঞ্জ উপজেলা নিয়ে গঠিত আসন থেকে নির্বাচিত জাতীয় সংসদ সদস্য। ৩রা মার্চ ১৯৮৮ সালে চতুর্থ জাতীয় সংসদ নির্বাচনে, ২৭শে ফেব্রুয়ারি ১৯৯১ সালের পঞ্চম জাতীয় সংসদ নির্বাচন ও ১২ জুন ১৯৯৬ সালের সপ্তম জাতীয় সংসদ নির্বাচন (মোট ৩ বার) জাতীয় পার্টি থেকে লাঙ্গল মার্কায় নির্বাচন করে জাতীয় সংসদ সদস্য নির্বাচিত হন।
জন্ম
আবদুল মুকিত খান সিলেট জেলার দক্ষিণ সুরমা উপজেলার মোল্লারগাঁও ইউনিয়নে জন্মগ্রহণ করেন।
রাজনৈতিক ও কর্মজীবন
আবদুল মুকিত খান জাতীয় পার্টির প্রার্থী হিসেবে ১৯৮৮, ১৯৯১ ও জুন ১৯৯৬ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি সিলেট জেলা পরিষদের চেয়ারম্যান ছিলেন।
বাকেরগঞ্জ-২
বাকেরগঞ্জ-২ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
ফ্লুই ডু টোইট
জ্যাকোবাস ফ্রাঙ্কোস ফ্লুই ডু টোইট (Flooi du Toit; জন্ম: ২ এপ্রিল, ১৮৬৯ - মৃত্যু: [১০ জুলাই, ১৯০৯) অরেঞ্জ ফ্রি স্টেটের জ্যাকোবসডাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ফ্লুই ডু টোইট।
খেলোয়াড়ী জীবন
১৮৯১-৯২ মৌসুমের একমাত্র টেস্টই ফ্লুই ডু টোইটের প্রথম-শ্রেণীর খেলোয়াড়ী জীবন সম্পন্ন হয়। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্লুই ডু টোইট। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯১-৯২ মৌসুমে ডব্লিউ.ডব্লিউ. রিডের নেতৃত্বাধীন ইংল্যান্ড দল দক্ষিণ আফ্রিকা গমন করে। সফরকারী দলের বিপক্ষে জি. ক্রিপস, সি.জি. ফিচার্ট ও ই.এ. হলিওয়েলের সাথে একযোগে টেস্ট অভিষেক পর্ব সম্পন্ন হয় তার। সফরকারী দল ইনিংস ও ১৮৯ রানের বিশাল ব্যবধানে জয়ী হয়। ডু টোইট ০ ও ২ রান করে উভয় ইনিংসেই অপরাজিত থাকেন। ১/৪৭ বোলিং পরিসংখ্যান গড়েন। ইংল্যান্ডের দলনেতার উইকেট পান তিনি ও একটি ক্যাচ তালুবন্দী করেন।
দেহাবসান
১০ জুলাই, ১৯০৯ তারিখে মাত্র ৪০ বছর বয়সে ফ্রি স্টেটের লিন্ডলে এলাকায় ফ্লুই ডু টোইটের দেহাবসান ঘটে। তার মৃত্যুর বিশদ বিবরণ জানা যায়নি। উইজডেনে ঐ সময়ে তার মৃত্যুর কোন সংবাদ প্রকাশিত হয়নি।
পালিয়ান
পলিয়ান, বা পালাইয়ার বা পাঝাইয়াররে ভারতের দক্ষিণ-পশ্চিম ঘাট, বিশেষত তামিলনাড়ু ও কেরালায় বসবাসকারী প্রায় ৯,৫০০ যাযাবর দ্রাবিড় উপজাতিদের একটি দল। তারা ঐতিহ্যবাহী যাযাবর শিকারী-সংগ্রাহক, মধু শিকারী এবং পশুপালক। ইয়াম তাদের প্রধান খাদ্য উৎস। বিংশ শতাব্দীর প্রথম দিকে পালিয়ানরা খুব কম পোশাক পরত এবং পাথরের ফাটল ও গুহায় বাস করত। এদের বেশিরভাগই এখন বনজ পণ্যের ব্যবসায়ী, খাদ্য চাষী এবং মৌমাছি পালনকারীতে রূপান্তরিত হয়েছে। কেউ কেউ মাঝে মাঝে মজুরি শ্রমিক হিসাবে মূলত আবাদী জমিতে কাজ করেন। তারা একটি তফসিলি উপজাতি। তারা মালয়ালমের সাথে ঘনিষ্ঠভাবে সম্পর্কিত একটি দ্রাবিড় ভাষা পালিয়ান ভাষায় কথা বলে।
অতীত গবেষণা
ডান|থাম্ব| পালিয়ান মহিলা ও শিশু থার্স্টন, (১৯০৯) রেভারেণ্ড এফ দাহমানের লেখা (১৯০৮) থেকে উদ্ধৃত করে পালিয়ানদের যাযাবর উপজাতি হিসাবে বর্ণনা করেছেন। তারা বেশিরভাগ সময় উপরের পালনিস মালভূমির সীমানায় জঙ্গল আবৃত গিরিখাত (শোলাস) দিয়ে ছোট ছোট দলে বিচরণ করত। পেটে (১৯১৬) পালিয়ানদের একটি "অত্যন্ত পশ্চাৎপদ জাতি হিসাবে বর্ণনা করেছেন, যারা উচ্চ পালনিস এবং বরুশনাডু উপত্যকার জঙ্গলের মধ্যে ছোট ছোট বিক্ষিপ্ত দলে বাস করত"। গার্ডনার পালিয়ানদের বর্ণনা করেছেন বর্ণে মাঝারি কালো, আকারে ছোট এবং তাদের শারীরিক বৈশিষ্ট্য দক্ষিণ ও দক্ষিণ-পূর্ব এশিয়ার সীমার মধ্যে পড়ে বলে।
- ন্যূনতম আনুষ্ঠানিক মৌখিক নির্দেশনা দিয়ে জীবিকা নির্বাহের দক্ষতা শিখতে হবে।
- যথেষ্ট আন্তঃব্যক্তিক জ্ঞানের বৈচিত্র্যের মুখে অন্যরা কী বোঝায় তা নিজেরাই নির্ধারণ করা। - তত্ত্বগুলির বৈধতা পরীক্ষামূলকভাবে পরীক্ষা করে "জানা" (উদাহরণস্বরূপ, শিকার করা প্রাণীর অবস্থার উপর)। - তিনি সংক্ষিপ্তভাবে বলেছেন: "একটি ভাল জীবনের জন্য পালিয়ান বিধান - একটি প্রাকৃতিক পরিবেশে বসবাস করা, একজন পরিপক্ক ও স্বাধীন হিসেবে নিজেকে গড়ে তোলা, অন্য সকলকে সম্মান করা এবং একটি শান্তিপূর্ণ সমাজকে লালন করা"।
কাবুলিওয়ালা (১৯৫৭-এর চলচ্চিত্র)
কাহিনী সংক্ষেপ
রহমত (ছবি বিশ্বাস) একজন মধ্যবয়সী আফগান ফল বিক্রেতা। সে ফল বিক্রি করতে কলকাতায় আসে। সেখানে মিনি (ঐন্দ্রিলা ঠাকুর ওরফে টিঙ্কু) নামে একটি ছোটো বাঙালি মেয়ের সঙ্গে তার বন্ধুত্ব হয়। মিনিকে দেখে তার নিজের মেয়ের কথা মনে পড়ে যায়, যাকে সে আফগানিস্তানে রেখে এসেছিল। রহমত একটি বোর্ডিং হাউসে নিজের দেশের লোকেদের সঙ্গে থাকত।
একদিন রহমত এক চিঠিতে তার মেয়ের অসুস্থতার খবর পায়। সে ঠিক করে দেশে ফিরে যাবে। তার টাকার অভাব থাকায় সে ঠিক করে ব্যবসা বাড়ানোর জন্য ধারে জিনিস বিক্রি করবে। পরে টাকা আদায় করতে গেলে তার এক খদ্দের তাকে অপমান করে। এতে দুজনের মধ্যে হাতাহাতি হয়। রহমত বলে সে অপমান সহ্য করবে না। তাও লোকটি তাকে অপমান করতে থাকলে রহমত তাকে ছুরি মেরে বসে।
কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয় তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান।
উইলিয়াম শেকসপিয়রের জীবন
উইলিয়াম শেকসপিয়র ছিলেন এলিজাবেথীয় যুগের শেষভাগ ও জেকবীয় যুগের প্রথমভাগের লন্ডনের এক অভিনেতা, নাট্যকার, কবি ও নাট্য উদ্যোক্তা। ১৫৬৪ সালের ২৬ এপ্রিল ইংল্যান্ডের ওয়ারিকশায়ারের স্ট্র্যাটফোর্ড-আপঅন-অ্যাভনে হোলি ট্রিনিটি চার্চে তাঁর ব্যাপ্টিজম সম্পন্ন হয়েছিল। আঠারো বছর বয়সে তিনি অ্যানি হ্যাথাওয়েকে বিবাহ করেন। উভয়ের তিনটি সন্তান হয়েছিল। ১৬১৬ সালের ২৩ এপ্রিল বাহান্ন বছর বয়সে নিজের শহর স্ট্র্যাটফোর্ডেই শেকসপিয়র প্রয়াত হন। যদিও অধিকাংশ অন্যান্য এলিজাবেথীয় ও জেকবীয় লেখকদের তুলনায় শেকসপিয়রের জীবন সম্পর্কে অধিক পরিমাণে তথ্য পাওয়া যায়, তবুও অল্প কয়েকটি মাত্র ব্যক্তিগত জীবনীমূলক তথ্যই এখনও পর্যন্ত লভ্য, যা একজন সাধারণ মানুষ হিসেবে সামাজিক মর্যাদার আলোকে, যে পেশায় তিনি নিযুক্ত ছিলেন তার নিম্ন সম্মানের নিরিখে এবং সেকালের লেখকদের ব্যক্তিগত জীবন সম্পর্কে সাধারণের অনাগ্রহের প্রেক্ষিতে বেশ বিস্ময়করই বলা চলে। তাঁর জীবন সম্পর্কে তথ্যগুলির উৎস ব্যক্তিগত নথিপত্র নয়, বরং সরকারি কাগজপত্র: ভাইটাল রেকর্ডস, রিয়েল এস্টেট ও কর-সংক্রান্ত রেকর্ড, মামলা, রসিদের নথি এবং মুদ্রিত ও হাতে-লেখা বইপত্রে শেকসপিয়র ও তাঁর সাহিত্যের উল্লেখ। তবুও শেকসপিয়রের শতাধিক জীবনী লেখা হয়েছে এবং এখনও হচ্ছে। এগুলির অধিকাংশেরই ভিত্তি হল সত্তরটির মতো ঐতিহাসিক নথি, যাতে ব্যক্তি শেকসপিয়রের জীবনের নানা তথ্য পাওয়া যায়।
পারিবারিক উৎস
উইলিয়াম শেকসপিয়র জন্মগ্রহণ করেছিলেন স্ট্র্যাটফোর্ড-আপঅন-অ্যাভনে। তাঁর জন্মের সঠিক তারিখটি জানা যায় না—ব্যাপ্টিজমের তারিখটি হল ২৬ এপ্রিল, ১৫৬৪—তবে প্রথাগতভাবে শেকসপিয়রের জন্মতারিখ ধরা হয় ২৩ এপ্রিল, ১৫৬৪, অর্থাৎ ইংল্যান্ডের রক্ষক সন্ত সেন্ট জর্জের পর্বদিবস। তিনি ছিলেন পরিবারের প্রথম পুত্রসন্তান এবং প্রথম সন্তান যিনি শৈশবে মৃত্যুমুখে পতিত হননি। ইতিপূর্বে জাত দুই সন্তান জোয়ান ও মার্গারেট অল্প বয়সেই মারা গিয়েছিল। লন্ডন শহরের প্রায় 100 mi উত্তরপশ্চিমে অবস্থিত স্ট্র্যাটফোর্ড ছিল একটি বাণিজ্যশহর, যার জনসংখ্যা সেই সময় ছিল প্রায় ২০০০। এই শহর ছিল ভেড়ার কসাইখানা, বাজারজাতকরণ বিতরণের একটি কেন্দ্র; সেই সঙ্গে পশুচর্ম পাকা করা ও উল ব্যবসারও একটি কেন্দ্র। এইল ও বিয়ার-জাতীয় মদ প্রস্তুতকারকদের চোলাই করার জন্য সীরাও এখান থেকে সরবরাহ করা হত।
শেকসপিয়রের বাবা জন শেকসপিয়রের আদি নিবাস ছিল ওয়ারিকশায়ারের স্নিটারফিল্ডে। তিনি ছিলেন এক সফল দস্তানা-প্রস্তুতকারক। মা মেরি আর্ডেন ছিলেন জনের বাবার ভূস্বামীর কনিষ্ঠা কন্যা এবং স্থানীয় ভদ্রলোক সমাজের সদস্যা। ১৫৫৭ সাল নাগাদ তাঁরা বিবাহবন্ধনে আবদ্ধ হন। শেকসপিয়রের জন্মের সময় তাঁরা ছিলেন হেনলি স্ট্রিটের বাসিন্দা। এখানে তাঁদের বসতবাটী বলে কথিত বাড়িটিই বর্তমানে শেকসপিয়রের জন্মস্থান হিসেবে পরিচিত। জন ও মেরি শেকসপিয়রের আটটি সন্তান হয়েছিল: জোয়ান (ব্যাপ্টিজম ১৫ সেপ্টেম্বর, ১৫৫৮, শৈশবে মৃত), মার্গারেট (ব্যাপ. ২ ডিসেম্বর, ১৫৬২ – সমাধি ৩০ এপ্রিল, ১৫৬৩), উইলিয়াম, গিলবার্ট (ব্যাপ. ১৩ অক্টোবর ১৫৬৬ – সমাধি ২ ফেব্রুয়ারি, ১৬১২), জোয়ান (ব্যাপ. ১৫ এপ্রিল ১৫৬৯ – সমাধি ৪ নভেম্বর, ১৬৪৬), অ্যানি (ব্যাপ. ২৮ সেপ্টেম্বর ১৫৭১ – সমাধি ৪ এপ্রিল, ১৫৭৯), রিচার্ড (ব্যাপ. ১১ মার্চ, ১৫৭৪ – সমাধি ৪ ফেব্রুয়ারি, ১৬১৩) ও এডমন্ড (ব্যাপ. ৩ মে, ১৫৮০ – সমাধি লন্ডন, ৩১ ডিসেম্বর, ১৬০৭)।
শেকসপিয়রের শৈশবে তাঁর পরিবারের আর্থিক অবস্থা মোটামুটি স্বচ্ছল ছিল। উইলিয়ামের জন্মের সময় তাঁর বাবার ব্যবসাও বেশ ফুলেফেঁপে উঠেছিল। স্ট্র্যাটফোর্ডে জন শেকসপিয়র বিভিন্ন সম্পত্তির মালিক ছিলেন এবং তাঁর একটি লাভজনক (যদিও বেআইনি) উলের ব্যবসাও ছিল। তিনি পৌরপ্রতিষ্ঠানে বিভিন্ন পদও অলংকৃত করেন এবং ১৫৬৫ সালে অল্ডারম্যান পদে বৃত হন; এরপর ১৫৬৩ সালে তিনি বেইলিফ (টাউন কাউন্সিলের চিফ ম্যাজিস্ট্রেট) পদে আসীন হয়েছিলেন। ১৫৭৬ সাল থেকে, যখন উইলিয়ামের বয়স বারো, তখন কোনও অজ্ঞাত কারণে জন শেকসপিয়রের জীবনে দুঃসময় ঘনিয়ে আসে। লাইসেন্স ছাড়া উল ও সুদের কারবারের জন্য তাঁর বিচার হয় এবং তিনি স্ত্রীর উত্তরাধিকারসূত্রে তাঁর জ্যেষ্ঠ পুত্রের জন্য পাওয়া কিছু জমি বন্ধক রাখেন ও পরে হারান। চার বছর কাউন্সিলের সভায় অনুপস্থিত থাকার পর তিনি শেষপর্যন্ত ১৫৮৬ সালে বার্জেস পদে স্থানান্তরিত হন।
বাল্যকাল ও শিক্ষা
গ্রামার স্কুলের প্রামাণ্য পাঠক্রমের সঙ্গে তুলনা করে শেকসপিয়রের রচনাবলির একটি নিবিড় বিশ্লেষণ করলেই বোঝা যায় যে তিনি কোনও গ্রামার স্কুলে শিক্ষালাভ করেছিলেন। স্ট্র্যাটফোর্ডের চার্চ স্ট্রিটে কিং এডওয়ার্ড দ্য সিক্সথ স্কুল শেকসপিয়ের বাড়ি থেকে সিকি মাইলেরও কম দূরে এবং টাউন কাউন্সিলে যেখানে তাঁর বাবার কার্যালয় ছিল তার থেকে মাত্র কয়েক ইয়ার্ড দূরে অবস্থিত ছিল। ছাত্রদের জন্য এই স্কুলটি অবৈতনিক ছিল। জন শেকসপিয়র নিজের ছেলেদের এই স্কুলে পাঠিয়ে থাকবেন, যদিও তাঁদের এই স্কুলে উপস্থিতির কোনও নথিগত প্রমাণ পাওয়া যায় না। শেকসপয়র সম্ভবত ১৫৭১ সালে সাত বছর বয়সে এই স্কুলে ভর্তি হয়েছিলেন।
এলিজাবেথীয় যুগে এক-একটি গ্রামার স্কুলের গুণমান এক-এক রকমের হত। কিন্তু গ্রামার স্কুলের পাঠক্রম সমগ্র ইংল্যান্ডে রাজকীয় অধ্যাদেশ দ্বারা প্রমিত হয়েছিল। গ্রামার স্কুলগুলিতে লাতিন ব্যাকরণ ও সাহিত্যের নিবিড় অধ্যয়ন চলত। শেকসপিয়রের সকল সমসাময়িক সাহিত্যিক এই জাতীয় বিদ্যালয় থেকেই সাহিত্যের প্রথাগত পাঠটি পেয়েছিলেন। দিনের বেশিরভাগ সময়টাই শেকসপিয়র কাটাতেন লাতিন পাঠ মুখস্থ করে। দশ বছর বয়সেই শেকসপিয়র সিসেরো, টেরেন্স, ভার্জিল ও ওভিড অনুবাদ করতে শুরু করেন। এই শিক্ষার অঙ্গ হিসেবে, অলংকার শাস্ত্র ভালোভাবে বোঝার জন্য ছাত্রদের লাতিন নাটক মঞ্চস্থ করতে হত। চোদ্দো বছর বয়সে যখন তাদের শিক্ষা সমাপ্ত হত, তখন গ্রামার স্কুলের ছাত্ররা মহান লাতিন লেখকদের রচনা ও লাতিন নাটক ও অলংকার শাস্ত্রে দক্ষতা অর্জন করতে পারত।
গ্রাম্যজীবন ও প্রকৃতি থেকে উৎসারিত আলংকারিক ভাষার পরিমাণের দিক থেকে শেকসপিয়র তাঁর সমসাময়িকদের মধ্যে স্বতন্ত্র। ইংল্যান্ডের গ্রামাঞ্চলের পশুপাখি ও গাছপালা সম্পর্কে তাঁর জ্ঞানের প্রতিফলন কবিতা ও নাটকের উভয়ের মধ্যেই (বিশেষত প্রথম দিকের) দেখা যায়। এগুলি থেকে অনুমান করা হয়, তাঁর ছেলেবেলা কেটেছিল এক সাধারণ গ্রাম্য বালকের মতোই। তাই গ্রামীণ প্রকৃতি এবং শিকার সহ নানা ধরনের বহির্দ্বার ক্রীড়ার সম্পর্কে তাঁর ভালো জ্ঞান ছিল।
বিবাহ
১৫৮২ সালের ২৭ নভেম্বর শেকসপিয়র অ্যানি হ্যাথাওয়েকে বিবাহ করার একটি বিশেষ ছাড়পত্র পান। অ্যানি ছিলেন শোটারির ইয়েম্যান কৃষক প্রয়াত রিচার্ড হ্যাথাওয়ের কন্যা। তিনি থাকতেন স্ট্র্যাটফোর্ডের প্রায় মাইলখানেক পশ্চিমে (কার্যালয়ের করণিক ভুলবশত নামটি নথিবদ্ধ করেছিল "Anne Whateley")। বিবাহের সময় শেকসপিয়রের বয়স ছিল আঠারো এবং অ্যানির বয়স ছাব্বিশ। স্ট্র্যাটফোর্ডের ২১ মাইল পশ্চিমে অবস্থিত ওর্স্টারের ডায়োসিসের কনসিস্টরি কোর্ট কর্তৃক জারি করা এই ছাড়পত্রে দু'জনকে বিবাহের অনুমতি দেওয়া হয়। উল্লেখ্য, এই ছাড়পত্রে চার্চে ম্যারেজ ব্যানসের একটি মাত্র ঘোষণা ছিল, যেখানে সেকালে সচরাচর পরপর তিনটি রবিবারের জন্য এই ঘোষণা থাকত।
শেকসপিয়র সেই সময় নাবালক ছিলেন। তাই জামিন হতে পারেননি। অন্যদিকে হ্যাথাওয়ের বাবাও ইতিমধ্যে মারা গিয়েছিলেন বলে হ্যাথাওয়ের দুই প্রতিবেশী ফল স্যান্ডালস ও জন রিচার্ডনস ছাড়পত্র জারির পরের দিন ৪০ পাউন্ডের একটি জামিন অঙ্গীকারপত্র প্রেরণ করেন: এতে বলা হয় যে, এই বিবাহে কোনও আইনি প্রতিবন্ধকতা নেই; পাত্রী তার "বন্ধুদের" সম্মতি গ্রহণ করেছে (নাবালিকা পাত্রীর ক্ষেত্রে পিতামাতা বা অভিভাবকের প্রতিনিধিরূপে দায়িত্বপ্রাপ্ত ব্যক্তির সম্মতি নিতে হত); নিরাপত্তা দানের জন্য বিশপ ছাড়পত্র দিয়েছেন যাতে স্ত্রী ও কোনও সন্তানের যে কোনও সম্ভাব্য দায়িত্বের ত্রুটি বিবাহটিকে অকার্যকর না করতে পারে। বিবাহের সঠিক দিন ও স্থান জানা যায় না।
অজ্ঞাত বছরগুলি
১৫৮৫ সালে যমজ সন্তানের ব্যাপ্টিজমের পর একটি মাত্র ঘটনা ছাড়া কয়েক বছর শেকসপিয়রের জীবনে কী ঘটেছিল তার কোনও হদিস পাওয়া যায় না। উক্ত ঘটনাটি হল নিজের মায়ের যে সম্পত্তিটি বন্ধক রাখার পর ঋণ শোধে ব্যর্থ হওয়ার ফলে হাতছাড়া হয়ে যায় তা পুনরুদ্ধারের জন্য তিনি একটি মামলা লড়েছিলেন। এরপর ১৫৯২ সালে রবার্ট গ্রিন ঈর্ষালুভাবে তাঁকে লন্ডনের নাট্যজগতের অঙ্গ হিসেবে পরোক্ষে উল্লেখ করেন। এই সাত বছরের পর্যায়টি (শেকসপিয়র-বিশেষজ্ঞরা যেটিকে "অজ্ঞাত বছরগুলি" বলে উল্লেখ করেন) প্রথম দিকের জীবনীকারেরা স্থানীয় জনশ্রুতি থেকে উদাহরণ টেনে পূর্ণ করেছেন এবং অধিকতর সাম্প্রতিককালের জীবনীকারেরা বিভিন্ন গ্রন্থগত ও গ্রন্থপঞ্জিগত ইঙ্গিত এবং সেই যুগে অভিনয়কারী অভিনেতাদের বিভিন্ন দলের যে সব নথিপত্র পাওয়া যায় তার থেকে তাঁর উদীয়মান অভিনয়জীবন সম্পর্কে অনুমান দিয়ে ভরিয়েছেন। নথির এই অভাবের জন্য শেকসপিয়রের এই সময়কার কাজকর্ম সম্পর্কে কিছুই নিশ্চিত হওয়া যায় না। কিন্তু এটা নিশ্চিত যে, গ্রিন কর্তৃক সমালোচিত হওয়ার সময় আঠাশ বছরের যুবক শেকসপিয়র অভিনেতা এবং এক উদীয়মান নাট্যকার হিসেবে খ্যাতি অর্জন করেছিলেন।
শেকসপিয়র অতিকথা
এই সময়কালের মধ্যে শেকসপিয়রের জীবনে কী ঘটেছিল তা নিয়ে বেশ কিছু জল্পনা-কল্পনা রয়েছে। প্রথম দিকের জীবনীকারেরা বেশ কয়েকটি বিবরণ দিয়েও গিয়েছেন।
জন অব্রের ব্রিফ লাইভস (১৬৬৯-৯৬) গ্রন্থে বলা হয়েছে যে, শেকসপিয়র "গ্রামের দিকে স্কুলমাস্টারের" চাকরি করতেন ক্রিস্টোফার বিস্টনের পুত্র উইলিয়াম বিস্টনের অধীনে। ক্রিস্টোফার বিস্টন এভরি ম্যান ইন হিজ হিউমার (১৫৯৮) নাটকে লর্ড চেম্বারলেইন'স মেনের অন্যতম সদস্য হিসেবে শেকসপিয়রের সঙ্গে অভিনয় করেন।
পরবর্তীকালের অনুমান
১৯৮৫ সালে ই. এ. জে. হনিগম্যান প্রস্তাবিত তত্ত্বে বলা হয় যে, শেকসপিয়র ল্যাংকাশায়ারের এক স্কুলমাস্টারের কাজে বৃত হয়েছিলেন। এই তত্ত্বের প্রমাণ হিসেবে হটন পরিবারের এক সদস্যের ১৫৮১ সালের একটি ইচ্ছাপত্রের কথা উল্লেখ করা হয়। এই ইচ্ছাপত্রে নাটক ও নাটকে ব্যবহৃত পোষাকের উল্লেখ ছিল এবং সেই সদস্য তাঁর আত্মীয় টমাস হেসকেথকে "তাঁর সঙ্গে বসবাসকারী উইলিয়াম শেকসহ্যাফট"-এর ("William Shakeshaft, now dwelling with me") দেখাশোনা করতে বলেছিলেন। হনিগম্যান মনে করেন যে, শেকসপিয়রের খ্যাতনামা শেষ স্কুলমাস্টার জন কোটাম তরুণ শেকসপিয়রের নাম সুপারিশ করেছিলেন।
অপর একটি মতে, একটি সফরে এসে এক মারামারির ঘটনায় অভিনেতা উইলিয়াম নেলের আকস্মিক মৃত্যু হলে সম্ভবত ১৫৮৭ সালে শেকসপিয়র কুইন এলিজাবেথ'স মেন নাট্যদলে যোগ দেন। এই সফরটি পরে স্ট্র্যাটফোর্ডে আয়োজিত হয়। স্যামুয়েল শোয়েনবাউম অনুমান করেন যে, "সম্ভবত শেকসপিয়র নেলের স্থানটি গ্রহণ করেছিলেন এবং এইভাবেই তিনি লন্ডন ও নাট্যজগতে প্রবেশ করেন।" উল্লেখ্য, শেকসপিয়রের বাবা তথা স্ট্র্যাটফোর্ডের হাই বেলিফ জন শেকসপিয়র আগন্তুক নাট্যদলগুলির স্বীকৃতি ও কল্যাণের দায়িত্বে ছিলেন।
লন্ডন ও নাট্যশালায় কর্মজীবন
নিশ্চিতভাবেই বলা যায় যে, অল্পবয়সে শেকসপিয়র পেশাদার নাট্যকোম্পানিগুলির প্রযোজনা দেখার অনেক সুযোগ পেয়েছিলেন। সাধারণ দর্শকদের সামনে মঞ্চায়নের আগে আগন্তুক নাট্যকোম্পানিগুলিকে টাউন কাউন্সিলের সামনে সেই নাটক উপস্থাপনা করে ছাড়পত্র গ্রহণ করতে হত। ১৫৬৮ সালে অভিনেতারা প্রথম স্ট্র্যাটফোর্ডে অভিনয় করেছিলেন। সেই বছর জন শেকসপিয়র ছিলেন সেখানকার বেলিফ। শেকসপিয়র কুড়ি বছরে পদার্পণ করার আগেই স্ট্র্যাটফোর্ডের টাউন কাউন্সিল অন্তত ১২টি নাট্যকোম্পানির অন্তত ১৮ জন অভিনেতাকে পারিশ্রমিক দিয়েছিল। ১৫৮৬-৮৭ সালের নাট্য মরসুমে স্ট্র্যাটফোর্ডে পাঁচটি ভিন্ন ভিন্ন নাট্যদল নাটক মঞ্চায়িত করেছিল।
১৫৯৪ সালের শেষদিকে শেকসপিয়র একটি নাট্যকোম্পানির আংশিক মালিকানা পেয়েছিলেন। এই কোম্পানিটির নাম ছিল লর্ড চেম্বারলেইন'স মেন। সেকালের অধিকাংশ নাট্যকোম্পানির মতো এই কোম্পানিটিও তার অভিজাত পৃষ্ঠপোষক লর্ড চেম্বারলেইনের নামে নামাঙ্কিত ছিল। কোম্পানিটি এতই জনপ্রিয় হয় যে প্রথম এলিজাবেথের মৃত্যু ও প্রথম জেমসের রাজ্যাভিষেকের (১৬০৩) পর নতুন রাজা কোম্পানিটিকে পরিগ্রহণ করেন এবং পূর্ববর্তী পৃষ্ঠপোষকের মৃত্যুর কারণে কোম্পানিটির নতুন নাম হয় কিং'স মেন। শেকসপিয়রের রচনাগুলি একজন অভিনেতার রচনা হিসেবেই রচিত হয়েছিল, শিক্ষিত শিক্ষায়তনিক পেশার সদস্যের রচনা হিসেবে নয়।